Parlement bekommerd oor polisiebrutaliteitArgieffoto Foto: SAPD, Facebook “Voorvalle soos dié is teen elke kode van polisiëring en is gelykstaande aan die skending van menseregte. Arrestasies moet gedoen word op ŉ wyse wat respekvol is tot ŉ persoon se waardigheid,” het Francois Beukman, voorsitter van die komitee, gesê. Beukman het gesê die voorval wat in Kraaifontein plaasgevind het, is ontstellend, veral in die lig van 16 dae van aktivisme teen geweld teen vroue en kinders. Hy het bygevoeg dat daar aksie geneem moet word teen enige polisiebeampte wat by polisiebrutaliteit betrokke is. ŉ 45-jarige polisiesersant is Donderdag geskors ná ŉ video aan die lig gekom het wat glo wys hoe polisiebeamptes ŉ ouma aanrand. Roseline Appolis (50) het Woensdag ŉ saak aanhangig gemaak nadat die Suid-Afrikaanse Polisiediens (SAPD) haar versoek het om dit te doen. Die saak sal deur die onafhanklike polisie-ondersoekdirektoraat ondersoek word.